อุลตร้าแมนทีก้า

อุลตร้าแมนทีก้า () เป็นทีวีซีรีส์ชุดที่ 11 ของทีวีซีรีส์อุลตร้าซีรีส์ โดยซีรีส์นี้ถือเป็นการปฏิวัติ และ ปลุกกระแสอุลตร้าแมนที่เงียบเหงาในญี่ปุ่นได้เป็นอย่างดี อุลตร้าแมนทีก้านับว่าเป็นการบุกเบิกยุคใหม่อีกยุคของอุลตร้าแมน โดยอุลตร้าแมนทีก้าเป็นอุลตร้าแมนตัวแรกที่มีสีน้ำเงินบนร่าง และเป็นอุลตร้าแมนที่เปลี่ยนร่างได้เป็นตัวแรกด้วย ที่สำคัญ ยังเป็นการตัดจากการยึดติดเนื้อหาเดิมๆ ของอุลตร้าแมนยุคก่อนหน้า โดยไม่ได้กล่าวถึงกาแลคซี่ M78 ที่อยู่ในเนื้อหาหลักของอุลตร้าแมนยุคแรกเลย และที่สำคัญ อุลตร้าแมนทีก้า คือ อุลตร้าแมน คนแรกของ ยุคเฮเซย์ หรือ ยุคใหม่ที่ทุกคนคุ้นเคยกัน

ซีรีส์นี้ เป็นเพียงซีรีส์แรกที่เพลงเปิดนั้นร้องโดยวงดนตรีของนักแสดงนำ นั่นคือ นากาโนะ ฮิโรชิ สมาชิกวงดนตรี V6 นั่นเอง
นอกจากนั้น ซีรีส์นี้ยังได้รับการเขียนเป็นมังงะโดยชาวฮ่องกงฮีกด้วย

ในประเทศไทยเคยออกอากาศทางสถานีโทรทัศน์ไทยทีวีสีช่อง 3 ออกอากาศในช่วงปี พ.ศ. 2543 โดยออกอากาศทุกเช้าวันจันทร์-วันศุกร์เวลา 6:30 - 7:00 น. ลิขสิทธิ์ในไทยช่วงเวลานั้นคือ APS ปัจจุบัน DEX เป็นผู้ถือลิขสิทธิ์โดยพากย์ภาคเดอะมูฟวี่ และล่าสุด DEXกำลังจะมีการนำอุลตร้าแมนทีก้าฉบับซีรีส์นำกลับมาออกอากาศอีกครั้ง โดยออกอากาศทางช่อง mcot family (ช่อง14) และจะออกอากาศครั้งแรกวันที่ 8 กุมภาพันธ์ พ.ศ. 2561 ทุกวัน พฤหัสบดี-ศุกร์ เวลา 19.30-20.00 น. รีรัน จันทร์-อังคาร เวลา 7.00-7.30 น.
ในช่วงปี 2007 - 2010 ดาวโลกเริ่มถูกรุกรานโดยเหล่าสัตว์ประหลาด และมนุษย์ต่างดาวทั้งหลาย เพื่อรับมือกับเหตุการณ์นั้น องกรณ์ TPC จึงได้ก่อตั้งขึ้นพร้อม ๆ กับการจัดตั้งหน่วย GUTS เพื่อปกป้องสันติสุขของมนุษยชาติ ต่อมาได้มีการค้นพบไทม์แคปซูลที่มีข้อความเตือนถึงอันตรายที่กำลังคืบคลานเข้ามา ความหวังเดียวที่จะรอดพ้นจากภัยพิบัติครั้งนี้ คือตามหาพีระมิดสีทอง ซึ่งมีรูปปั้นหินของมนุษย์ยักษ์ ผู้พิทักษ์โลกและต่อสู้กับความมืดเมื่อ 30 ล้านปีก่อนสถิตย์อยู่ภายในอยู่ด้วยกัน 3 ตน ขณะเดียวกันสัตว์ประหลาด กอลซ่า พร้อมด้วย เมลบา ก็ปรากฏตัวขึ้นและมุ่งหน้ามายังพีระมิดสีทอง พวกมันทำลายรูปปั้นมนุษย์ยักษ์จนเหลือเพียงตนสุดท้าย ทันใดนั้น เจ้าหน้าที่ มาโดกะ ไดโกะ ผู้ได้รับเลือกให้เป็นผู้สืบทอดแสงสว่าง ได้กลายเป็นแสงพุ่งตรงไปยังรูปปั้นมนุษย์ยักษ์ ทันใดนั้นรูปปั้นก็ขยับและปรากฏสีสันขึ้นมา นักรบแห่งแสง อุลตร้าแมนทีก้า คืนชีพแล้ว

ย่อมาจาก Global Unlimited Task Squad เป็นทีมผู้ชำนาญการรับมือกับปรากฏการณ์เหนือธรรมชาติ ก่อตั้งโดยองกรณ์ TPC แต่หลังจากมีการบุกโจมตีจากสัตว์ประหลาดและมนุษย์ต่างดาวมากขึ้น ทีมนี้จึงกลายเป็นหน่วยป้องกันการรุกรานจากสัตว์ประหลาดโดยเฉพาะ อีกทั้งคิดค้นและผลิตอาวุธยุทโธปกรณ์เพิ่มขึ้นให้มีกำลังรบที่เข้มแข็งกว่าเดิม

องกรณ์สันติภาพโลก หรือ Terrestrial Peaceable Consortium เกิดจากความร่วมมือของสหประชาชาติ มีหน้าที่ดูแลความสงบสุขของมนุษยชาติ มีอยู่หลายสาขาทั่วโลก

ความสูง : 53 เมตร /ย่อร่างไมโคร Micro ~ 53 m / 120 เมตร (กลิตเตอร์) / 20 เมตร (แปลงร่างโดยซึบาสะ)

น้ำหนัก : 44,000 ตัน / 100,000 ตัน (กลิตเตอร์) / 17,000 ตัน (แปลงร่างโดยซึบาสะ)

อายุ : 30,000,000 ปี

สถานที่กำเนิด : ไม่ปรากฏแน่ชัด

ความเร็วในการบิน : มัลติไทป์ 5 มัค , สกายไทป์ 7 มัค , พาวเวอร์ไทป์ 3 มัค

ความเร็วในการวิ่ง : มัลติไทป์ 1.5 มัค , สกายไทป์ 2 มัค , พาวเวอร์ไทป์ 1 มัค

ความเร็วเมื่ออยู่ในน้ำ : มัลติไทป์ 1.5 มัค , สกายไทป์ 1 มัค , พาวเวอร์ไทป์ 1 มัค

พลังกระโดด : มัลติไทป์ 800 เมตร , สกายไทป์ 1000 เมตร , พาวเวอร์ไทป์ 500 เมตร

ลักษณะพิเศษ : แผงเกราะโพรเท็คเตอร์ที่อกมีลักษณะเป็นแถบสีทองสองเส้น คัลเลอร์ไทม์เมอร์ทรงหยดน้ำกลับหัว สามารถทำการ ไทป์เชนจ์ เพื่อปรับรูปแบบการต่อสู้ให้เข้ากับศัตรูที่พบได้

อุปกรณ์แปลงร่าง : สปาร์คเลนส์ , สปาร์คเลนส์สีดำ